**Adásvételi szerződés**

Amely létrejött egyrészről a

**MAFILMRENT Kölcsönző Korlátolt Felelősségű Társaság** (székhely: 1145 Budapest, Róna u. 174., adószáma: 10312780-2-42, cégjegyzékszám: 01-09-065352, képviseli: Budai Ákos Balázs ügyvezető), mint eladó (a továbbiakban: „**Eladó**”),

másrészről

(anyja neve: \_\_\_, lakcíme \_\_\_) mint vevő, (a továbbiakban: „**Vevő**”)

az Eladó és a Vevő a továbbiakban együttesen Felek, között az alulírott napon és helyen az alábbi feltételek mellett:

1. Eladó kijelenti és szavatolja, hogy kizárólagos tulajdonát képezik a jelen szerződés 3. számú mellékletét képező képeken látható filmes lámpák (a továbbiakban: „**Lámpák**”). Felek megállapodnak és Vevő kifejezetten elismeri, hogy a Lámpák személyes megtekintésére az Eladó lehetőséget biztosított, a Lámpák személyes megtekintésének elmulasztása a Vevő felelőssége. Vevő kijelenti, hogy jelen szerződés aláírását követően a Lámpák állapotával, minőségével kapcsolatos kifogást nem érvényesíthet.
2. Eladó és Vevő megállapodnak, hogy Eladó eladja, Vevő pedig megvásárolja az 1. pontban meghatározott, Eladó kizárólagos tulajdonában álló Lámpákat.
3. A Lámpák Felek által kölcsönösen kialkudott teljes vételára \_\_\_. -Ft + ÁFA, azaz \_\_\_ forint plusz áfa, mely vételárat Vevő az Eladó által szabályszerűen kiállított díjbekérő keltét követő 7 (hét) naptári napon belül fizet meg a díjbekérőn feltüntetett számlaszámára történő utalással. Felek rögzítik, hogy az átutalás teljesítése az a nap, mikor az átutalt összeget a bank jóváírja az Eladó számláján. A jóváírás napjával elkészül az előleg számla. Felek megállapodnak, hogy a számla a Vevő aukciós regisztrációja során megadott címére kerül kiküldésre.

Amennyiben Vevő jelen pont szerinti vételár fizetési kötelezettségének nem tesz határidőben eleget, Eladó 5 (öt) naptári napos póthatáridő tűzésével felszólítja Vevőt a teljesítésre. A póthatáridő eredménytelen eltelte esetén Eladó azonnali hatállyal elállhat a szerződéstől.

1. Eladó az 1. pontban részletezett Lámpákat a teljes vételár megfizetését követő 2 (kettő) héten belül a Felek által előre egyeztetett időpontban az Eladó székhelyén a Vevő birtokába adja és Vevő azokat köteles birtokba venni. A Lámpák birtokbaadását követően, azok Eladó székhelyéről történő elszállítása a Vevő feladata és felelőssége. Felek a birtokbaadás tényét átadás-átvételi jegyzőkönyvben rögzítik, mely alapján kiállításra kerül a végszámla. Eladó előteljesítésre jogosult. A Lámpák tulajdonjoga, adásvétel jogcímén a Lámpák birtokának jelen pont szerinti átruházásával egyidejűleg száll át a Vevőre.

Amennyiben Vevő a Lámpák birtokba vételi és elszállítási kötelezettségének nem tesz határidőben eleget, Eladó 5 (öt) naptári napos póthatáridő tűzésével felszólítja Vevőt a teljesítésre, amely póthatáridő alatt Eladó a Lámpákat tárolja, a Vevő pedig köteles különösen az ebből eredő többletköltségeket (pl. raktározási és fenntartási költségek), valamint a kárveszélyt viselni.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Eladó |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vevő |

Mind a vételár fizetési kötelezettség teljesítésére, mind a birtokba vételi, elszállítási kötelezettség teljesítésére kiszabott póthatáridő eredménytelen eltelte esetén Eladó azonnali hatállyal elállhat a szerződéstől, és ezen felül meghiúsulási kötbérre jogosult, melynek mértéke a nettó vételár 30 (harminc) %-a. A szerződés jelen bekezdésében meghatározott kötbér összegét az Eladó jogosult a vételárba beszámítani.

1. Eladó kijelenti, hogy a Lámpák üzemszerű működtetésre, rendeltetésszerű használatra nem alkalmasak, Eladó azokat kifejezetten dekorációs célra kívánja értékesíteni, amire tekintettel Eladó szavatossági, jótállási kötelezettségét teljes mértékben kizárja. Vevő tudomásul veszi, hogy a Lámpákat dekorációs céltól eltérően kizárólag saját felelősségére használhatja. Vevő kijelenti, hogy az Eladó fenti tájékoztatását tudomásul vette és kijelenti, hogy a Lámpák állapotával, műszaki hiányosságával teljesen tisztában van, valamint a Lámpák vételára a Lámpák állapotára tekintettel került meghatározásra.
2. Eladó kijelenti, hogy jelen adásvétel tárgyát képező Lámpák per-, teher- és igénymentesek, azokon harmadik személynek olyan joga nem áll fenn, amely Vevő tulajdonszerzését, tulajdonjogának gyakorlását akadályozná vagy korlátozná.
3. A Felek a jelen szerződés szerinti értesítéseiket, nyilatkozataikat az alábbi címre és személyeknek továbbítják:

Az Eladó részéről:

Budai Ákos Balázs ügyvezető

Cím: 1145 Budapest, Róna u. 174.

E-mail cím: \_\_\_

A Vevő részéről:

\_\_\_

Cím: \_\_\_

Telefonszám: \_\_\_

E-mail cím: \_\_\_\_

A Felek a jelen szerződés teljesítése során írásbeli értesítésnek tekintik az elektronikus levélben továbbított levelet is, amennyiben a sikeres kézbesítést a fogadó e-mail rendszere visszajelezte.

1. Titoktartás

Felek a jelen szerződéssel, illetve az annak során teljesített szolgáltatással kapcsolatosan kölcsönösen kijelentik, hogy a teljesítés során tudomásukra jutott minden információt és adatot bizalmasan kezelnek és megőriznek, ezeket a másik Fél előzetes, írásbeli hozzájárulása hiányában nem hozzák nyilvánosságra vagy illetéktelen harmadik személy tudomására. A Vállalkozó a birtokába került információkat kizárólag a jelen szerződésben meghatározott feladatok teljesítése érdekében használhatja fel. A Felek titoktartási kötelezettsége a jelen szerződés megszűnését követően is, időbeli korlátozás nélkül fennmarad.

Felek rögzítik, hogy a titoktartási rendelkezések megszegése esetén a Megrendelő jogosult a jelen szerződéstől azonnali hatállyal elállni. Az elállás nem zárja ki a titoktartási kötelezettség megszegésére irányadó egyéb polgári- vagy büntetőjogi szankciók alkalmazását.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Eladó |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vevő |

A Felek a jelen szerződéssel kapcsolatosan tudomásul veszik

1. az Állami Számvevőszékről szóló 2011. évi LXVI. törvény 5. § (5) bekezdésében, továbbá a Kormányzati Ellenőrzési Hivatalról szóló 355/2011. (XII. 30.) Korm. rendelet 3. §-ában foglaltakat, azaz az Állami Számvevőszék, illetve a Kormányzati Ellenőrzési Hivatal ellenőrzési jogosultságát, valamint
2. az információs önrendelkezési jogról és az információszabadságról szóló 2011. évi CXII. törvény 26. §-ban és az államháztartásról szóló 2011. évi CXCV. törvényben foglaltakat, amelyek alapján a szerződés lényeges tartalmáról szóló tájékoztatást, illetőleg a nyilvánosságra hozatalt a Felek még az üzleti titokra való hivatkozással sem tagadhatják meg.
3. Felek rögzítik, hogy az államháztartásról szóló 2011. évi CXCV. törvény alapján, a Vevőáltal nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.

Eladó a jelen szerződés cégszerű aláírásával akként nyilatkozik, hogy a nemzeti vagyonról szóló 2011. évi CXCVI. törvény (a továbbiakban: "Nvt.") 3. § (1) bekezdés 1. pontja szerint átlátható szervezetnek minősül, továbbá vállalja, hogy a jelen Szerződés szerinti hasznosításban – a vele közvetlen vagy közvetett módon jogviszonyban álló harmadik félként – kizárólag átlátható szervezetek vesznek részt.

Az érintett fél köteles a másik felet haladéktalanul, de legkésőbb 3 (három) munkanapon belül írásban tájékoztatni, amennyiben ebben változás következik be. Az értesítési kötelezettség elmulasztása súlyos szerződésszegésnek minősül.

Az Nvt. alapján a valótlan tartalmú nyilatkozat alapján kötött szerződés semmisnek minősül.

A MAFILMRENT Korlátolt Felelősségű Társaság, mint adatkezelő („Adatkezelő”) a partnereivel kötött szerződések kapcsán a természetes személy Szerződő Fél, vagy a jogi személy, vagy jogi személyiség nélküli egyéb szervezet Szerződő Fél képviselőjeként, kapcsolattartójaként eljáró természetes személyek személyes adatait (nevét, szükség esetén személyazonosító adatait, természetes személy esetén az adóazonosító jelét, egyéni vállalkozói számát, számlázási adatait, továbbá a kapcsolattartási adatokat, tehát a kapcsolattartó nevét, munkakörét, e-mail címét és telefonos elérhetőségét, illetve a szerződés teljesítése során keletkező egyéb adatokat) kezeli. Az adatkezelés kizárólag olyan adatkörre és arra a mértékre korlátozódik, amely a jelen pontban meghatározott adatkezelési célokhoz elengedhetetlenül szükséges. Az Adatkezelő a tárgybeli adatkezelései során különleges adatokat nem kezel.

Adatkezelő az adatkezelés célja és jogalapja vonatkozásában kijelenti, hogy Adatkezelő a fenti személyes adatokat (1) a szerződés teljesítése és kapcsolattartás céljából, természetes személy Szerződő Fél esetén a Szerződő Féllel kötött szerződés teljesítése jogalapon, jogi személy Szerződő Fél esetén a Szerződő Féllel fennálló szerződés előkészítéséhez és teljesítéséhez fűződő jogos érdeke alapján, (2) a szerződéssel összefüggésben keletkező számviteli bizonylatok megőrzése céljából, az erre vonatkozó jogi kötelezettség alapján, illetve (3) a szerződésből eredő igények felmerülése esetén azok érvényesítése, védelme céljából az igényérvényesítéshez és a védekezéshez szükséges bizonyíthatósághoz fűződő jogos érdeke alapján kezeli.

Az előző bekezdésben említettek három eltérő célú és eltérő jogalapon folytatott adatkezelést képeznek.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Eladó |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vevő |

Az Adatkezelő rögzíti, hogy az általa megkötött szerződésekkel kapcsolatos részletes adatkezelési tájékoztató jelen szerződés 2. sz. mellékletét képezi, melyben az Adatkezelő tájékoztatást nyújt többek között az adatmegőrzési időkről, az adatok címzettjeiről, valamint az érintetti jogokról is.

1. Jelen szerződés a Felek aláírásával lép hatályba, és a Feleknek a jelen szerződésben foglalt kötelezettségeik kölcsönös és maradéktalan teljesítésével, vagy a Felek közös írásbeli megállapodásával szűnik meg. Amennyiben Felek eltérő időpontban írják alá a szerződést, akkor a jelen szerződés hatálybalépésének napja megegyezik a szerződő Felek közül utolsóként aláíró aláírásának napjával.
2. A jelen szerződésben nem szabályozott kérdésekben Magyarország jogszabályait, különösen a Polgári Törvénykönyvről szóló 2013. évi V. törvény rendelkezéseit kell alkalmazni. A közöttük keletkező esetleges jogvita esetén a szerződő Felek a vitás kérdéseket megkísérlik békés úton rendezni, ennek sikertelensége esetére a felek hatáskörrel és illetékességgel rendelkező magyar bírósághoz fordulnak.

Felek jelen szerződést, mint akaratukkal mindenben megegyezőt, közös átolvasás és értelmezés után jóváhagyólag aláírták.

Mellékletek:

1. számú melléklet: Mafilmrent Kft. adatkezelési tájékoztatója,

2. számú melléklet: Birtokbaadási jegyzőkönyv minta,

3. számú melléklet: Lámpá(k)ról készült fényképfelvételek.

|  |  |  |
| --- | --- | --- |
| Budapest, 2022. \_\_\_. \_\_\_.  |  | Budapest, 2022. |
|  |  |  |
|  |  |  |
|   |  |   |
| **MAFILMRENT Kölcsönző Kft.** |  |  |
| Eladó |  | Vevő |
| Budai Ákos Balázs ügyvezető |  |  |

Előttünk, mint tanúk előtt:

Név: Név:

Lakcím: Lakcím:

Szig. szám: Szig. szám:

Aláírás: ………………………………… Aláírás: ……………………………

1. számú melléklet

**Adatkezelési Tájékoztató**

**a MAFILMRENT Kölcsönző Korlátolt Felelősségű Társaság**

**online aukcióval és szerződéskezeléssel összefüggő adatkezeléséről**

## 1. Adatkezelő és elérhetőségei

Az adatkezelő cégneve: **MAFILMRENT Kölcsönző Korlátolt Felelősségű Társaság** (a továbbiakban: „**Adatkezelő**”)

Székhelye: 1145 Budapest, Róna u. 174.

E-mail címe: mafilmrent@mafilmrent.hu

## 3. A kezelt adatok köre, az adatkezelés célja, jogalapja, és az adatok megőrzésének ideje

| **Kezelt adatok köre** | **Adatkezelés célja** | **Adatkezelés jogalapja** | **Megőrzési idő** |
| --- | --- | --- | --- |
| Az online aukcióra történő e-mailes regisztráció során megadott adatok*(magánszemély regisztráló esetén: név, lakcím, telefonszám; nem magánszemély regisztráló esetén: cég neve, e-mail címe, székhelye, adószáma, a képviselő neve és telefonszáma)* | Az online aukcióra történő regisztráció (az online aukción történő részvétel) | Magánszemély regisztráló esetén a vele kötendő szerződés előkészítése és teljesítése.Nem magánszemély regisztráló esetén az Adatkezelő szerződés előkészítéséhez és teljesítéséhez fűződő jogos érdeke. | Az aukció zárását követő 30. nap |
| Az online aukción beérkezett ajánlatok *(felhasználónév és ajánlott vételár)* | Az online aukció lebonyolítása; a nyertes ajánlat és ajánlattevőjének beazonosítása | Magánszemély regisztráló esetén a vele kötendő szerződés előkészítése és teljesítése.Nem magánszemély regisztráló esetén az Adatkezelő szerződés előkészítéséhez és teljesítéséhez fűződő jogos érdeke. | Az aukció zárását követő 30. nap |
| A szerződés előkészítésével kapcsolatos adatok*(magánszemély szerződéses partner adatai, illetve nem magánszemély szerződéses partner esetén a kapcsolattartó, képviselő és a szerződéskötés szempontjából releváns egyéb magánszemélyek neve, tisztsége, elérhetősége, esetlegesen referencia-adatok)* | Szerződés előkészítése, szerződéskezelés az iratkezelő szoftverben  | Magánszemély szerződéses partner esetén a vele kötendő szerződés előkészítése és teljesítése.Nem magánszemély szerződéses partner esetén az Adatkezelő szerződés előkészítéséhez és teljesítéséhez fűződő jogos érdeke.A szerződés meghiúsulását / megszűnését követően az Adatkezelő igényérvényesítéshez fűződő jogos érdeke. | Az Adatkezelő az adatot a szerződés megkötésének meghiúsulásáig vagy a szerződés létrejötte esetén annak megszűnéséig kezeli. A szerződés meghiúsulása, megszűnése után a személyes adatokat az Adatkezelő nem törli, hanem azokat a szerződésből eredő igények (polgári jogi, adójogi) elévülésének végéig jogos érdek alapján őrzi meg. |
| A szerződés teljesítésével összefüggő adatok *(ideértve a felek közötti kapcsolattartáshoz, elszámoláshoz, továbbá a szerződésmódosításhoz kapcsolódó adatköröket is)* | Szerződés teljesítése, szerződéskezelés az iratkezelő szoftverben (Andoc), számviteli kötelezettségeknek való megfelelés | Magánszemély szerződéses partner esetén a vele kötendő szerződés előkészítése és teljesítése.Nem magánszemély szerződéses partner esetén az Adatkezelő szerződés előkészítéséhez és teljesítéséhez fűződő jogos érdeke.A szerződés megszűnését követően az Adatkezelő igényérvényesítéshez fűződő jogos érdeke.A szerződéssel kapcsolatban keletkező számviteli bizonylatok esetében az adatkezelés jogalapját az adó-és számviteli jogszabályokból következő jogi kötelezettségek képezik. | Az Adatkezelő az adatot a szerződés megszűnéséig kezeli. A szerződés megszűnése után a személyes adatokat az Adatkezelő nem törli, hanem azokat a szerződésből eredő igények (polgári jogi, adójogi, illetve számviteli) elévülésének végéig jogos érdek alapján őrzi meg. |
| Hibás teljesítés esetén az igényérvényesítéshez szükséges adatok | Szerződésből eredő igények érvényesítése, szerződéskezelés az iratkezelő szoftverben (Andoc) | Az Adatkezelő szerződésből fakadó igények érvényesítéséhez fűződő jogos érdeke. | Az Adatkezelő az adatot a szerződés megszűnéséig kezeli. A szerződés megszűnése után a személyes adatokat az Adatkezelő nem törli, hanem azokat a szerződésből eredő igények (polgári jogi, adójogi) elévülésének végéig jogos érdek alapján őrzi meg. |
| A szerződés megszüntetésével összefüggő adatok  | Szerződéssel kapcsolatos elszámolások lezárása, a szerződés megszüntetésével kapcsolatos igények érvényesítése, szerződéskezelés az iratkezelő szoftverben (Andoc) | Magánszemély szerződéses partner esetén a vele kötendő szerződés előkészítése és teljesítése.Nem magánszemély szerződéses partner esetén az Adatkezelő szerződés előkészítéséhez és teljesítéséhez fűződő jogos érdeke.A szerződés meghiúsulását / megszűnését követően az Adatkezelő igényérvényesítéshez fűződő jogos érdeke. | Az Adatkezelő az adatot a szerződés megszűnéséig kezeli. A szerződés megszűnése után a személyes adatokat az Adatkezelő nem törli, hanem azokat a szerződésből eredő igények (polgári jogi, adójogi) elévülésének végéig jogos érdek alapján őrzi meg. |
| Valamennyi fent említett, illetve a szerződésből eredő igénnyel összefüggő személyes adatkör | Jogi igény érvényesítése | Az Adatkezelő azon jogos érdeke, hogy igényérvényesítés esetén bizonyítási érdekének megfelelő bizonyítékok birtokában legyen *(ideértve az Adatkezelő által vagy vele szemben érvényesíthető szerződésen alapuló igényeket is)*. | Jogi igényre vonatkozó elévülési idő végéig |

A fenti adatkezelések kapcsán az Adatkezelő felhívja a figyelmet arra, hogy **amennyiben Ön a fenti adatokat teljeskörűen nem adja meg,** akkor az adatszolgáltatás elmaradásának lehetséges következménye lehet a szerződéskötés vagy a szerződés teljesítésének lehetetlenülése.

**A jogos érdeken** alapuló adatkezelés tekintetében Önt megilleti a **tiltakozás joga (ld. 7. E pont)!**

## 4. Személyes adatok címzettjei, a címzettek kategóriái

Az Ön személyes adataihoz az Adatkezelő részéről az Adatkezelő munkavállalói férnek hozzá olyan mértékben, amely a munkájuk elvégzéséhez feltétlenül szükséges. Ezen kívül az adatok kezeléséhez az Adatkezelő bizonyos esetekben különböző személyeket vesz igénybe vagy kötelező igénybe vennie a következők szerint.

|  |  |  |  |
| --- | --- | --- | --- |
| **Címzettek**  | **A címzettek részére átadott személyes adatok kategóriája** | **A címzett kategóriája (ha van ilyen)** | **A címzett által végzett tevékenység** |
| Care All Kft.*(1121 Budapest, Törökbálinti út 15/A.)* | Számlázással és szerződésben foglaltakkal kapcsolatos adatok  | Adatfeldolgozó | Szerződések kezelésére alkalmazott Andoc információs rendszer üzemeltetése<https://andoc.hu/adatvedelem/>  |
| Progen Mérnöki Fejlesztő és Szolgáltató Kft.*(1118 Budapest, Homonna u. 8/A)* | Számlázással kapcsolatos adatok  | Adatfeldolgozó | sERPa elnevezésű, számla kezelésére alkalmazott információs rendszer üzemeltetése<https://www.progen.hu/adatvedelmi-tudnivalok/>  |
| AW-DEV Kft. *(1192 Budapest, Nádasdy utca 23. fszt. 1.)* | A 3. pontban felsorolt valamennyi személyes adatkör (Kivéve: Az online aukcióra történő e-mailes regisztráció során megadott adatok; és Az online aukción beérkezett ajánlatok) | Adatfeldolgozó | Az Adatkezelő részére rendszergazda szolgáltatás nyújtása.<https://aw-dev.hu/adatkezelesi-tajekoztato/>  |
| madeIT.hu Informatika Kft.*(1143 Budapest, Semsey Andor utca 25.)* | A 3. pontban felsorolt valamennyi személyes adatkör (Kivéve: Az online aukcióra történő e-mailes regisztráció során megadott adatok; és Az online aukción beérkezett ajánlatok) | Adatfeldolgozó | Az adatkezelő részére IT szolgáltatás nyújtása (szerver üzemeltetésével összefüggő feladatok). <https://madeit.hu/adatvedelmi-iranyelvek.html>  |
| VFT Zrt.*(1119 Budapest, Petzvál József utca 23/A.)* | A 3. pontban felsorolt valamennyi személyes adatkör (Kivéve: Az online aukcióra történő e-mailes regisztráció során megadott adatok; és Az online aukción beérkezett ajánlatok) | Adatfeldolgozó | Az adatkezelő részére IT szolgáltatás nyújtása (szerver üzemeltetésével összefüggő feladatok). |
| 99999 Informatika Kft.*(1123 Budapest, Alkotás utca 55-61.)* | A 3. pontban felsorolt valamennyi személyes adatkör (Kivéve: Az online aukcióra történő e-mailes regisztráció során megadott adatok; és Az online aukción beérkezett ajánlatok) | Adatfeldolgozó | Az adatkezelő részére IT szolgáltatás nyújtása (szerver üzemeltetésével összefüggő feladatok). |
| IT Részleg Kft.*(1182 Budapest, Halomegyházi utca 2/b.)* | A 3. pontban felsorolt valamennyi személyes adatkör (Kivéve: Az online aukcióra történő e-mailes regisztráció során megadott adatok; és Az online aukción beérkezett ajánlatok) | Adatfeldolgozó | Az adatkezelő részére IT szolgáltatás nyújtása (szerver üzemeltetésével összefüggő feladatok).<https://www.it-reszleg.hu/adatvedelem.html>  |
| Produkciós Részleg Kft.*(1141 Budapest, Bazsarózsa utca 88.)* | A 3. pontban felsorolt valamennyi személyes adatkör (Kivéve: Az online aukcióra történő e-mailes regisztráció során megadott adatok; és Az online aukción beérkezett ajánlatok) | Adatfeldolgozó | Az adatkezelő részére IT szolgáltatás nyújtása (szerver üzemeltetésével összefüggő feladatok).<http://www.pr-reszleg.hu/system/pr_adatvedelmi_tajekoztato_20170601.pdf>  |
| Microsoft Corporation *(USA - One Microsoft Way Redmond, Washington 98052)* | A 3. pontban felsorolt valamennyi személyes adatkör (Kivéve: Az online aukcióra történő e-mailes regisztráció során megadott adatok; és Az online aukción beérkezett ajánlatok) | Adatfeldolgozó | Microsoft 365 felhőszolgáltatás nyújtása <https://privacy.microsoft.com/hu-hu/privacystatement>  |
| IT-PERFEKT Kft.*(2141 Csömör, Nektár utca 48/A.)* | A 3. pontban felsorolt valamennyi személyes adatkör  | Adatfeldolgozó | SQL alapú integrált ügyviteli informatikai rendszer üzemeltetése |
| Griffsoft Kft.*(1041 Budapest, Görgey Artúr utca 69-71.)* | A 3. pontban felsorolt valamennyi személyes adatkör  | Adatfeldolgozó | SQL alapú integrált ügyviteli informatikai rendszer üzemeltetése<https://www.griffsoft.hu/tartalom/222322/adatvedelem>  |

Jelen adatkezelési tájékoztató értelmezésében címzett az is, aki vagy amely a személyes adatokat bármilyen módon megismerheti.

Az Adatkezelő a fent meghatározott adatokat más harmadik személy részére nem továbbítja, kivéve, ha az adattovábbítás jogszabály, hatóság vagy bíróság rendelkezése folytán kötelező.

## 5. Különleges adatok kezelése

Az Adatkezelő különleges adatot az Önre vonatkozó adatkezelése során nem kezel.

## 6. Más forrásból beszerzett érintetti adatok

Az Adatkezelő más forrásból beszerzett adatot az Önre vonatkozó adatkezelése során nem kezel.

## 7. Érintetti jogok a jelen adatkezelés vonatkozásában

Ön kérelmezheti az Adatkezelőtől az Önre vonatkozó személyes adatokhoz való hozzáférést, azok helyesbítését, törlését, egyes esetekben kérheti továbbá az adatok kezelésének korlátozását. Azon adatkezelések kapcsán, ahol az adatkezelés jogalapját az Adatkezelő jogos érdeke képezi, tiltakozhat személyes adatai kezelése ellen.

Ön kérheti az Önről kezelt személyes adatok géppel olvasható formátumban történő kiadását (adathordozhatósághoz való jog), feltéve, hogy az adatkezelés jogalapját az Ön hozzájárulása képezi. Önt megilleti továbbá a felügyeleti hatósághoz történő panasz benyújtásához, valamint a jogorvoslathoz való jog. Hozzájáruláson alapuló adatkezelés során az érintett jogosult továbbá a hozzájárulás bármely időpontban történő visszavonására, amely azonban nem érinti a visszavonás előtt a hozzájárulás alapján végrehajtott adatkezelés jogszerűségét.

1. ***A hozzáféréshez való jog***

Ön bármikor jogosult felvilágosítást kérni arra vonatkozóan, hogy személyes adatait az Adatkezelő kezeli-e és miként, ideértve az adatkezelés céljait, a címzetteket, akikkel az adatait közölték, vagy a forrást, ahonnan az adatot az Adatkezelő megkapta, a megőrzési időtartamot, az adatkezeléssel kapcsolatos bármely jogát, továbbá, harmadik országba vagy nemzetközi szervezetnek való továbbítás esetén pedig az ezzel kapcsolatos garanciákra vonatkozó információkat. A hozzáférés joga gyakorlása során Ön arra is jogosult, hogy az adatok másolatát kérje, elektronikus úton benyújtott kérelem esetén – az Ön ellenkező kérésének hiányában – az Adatkezelő a kért információkat elektronikusan (pdf formátumban) bocsátja rendelkezésre. Amennyiben az Ön hozzáférési joga hátrányosan érinti mások jogait és szabadságait, így különösen mások üzleti titkait vagy szellemi tulajdonát, az Adatkezelő jogosult az Ön kérelmének teljesítését szükséges és arányos mértékben megtagadni. Abban az esetben, amennyiben Ön a fenti tájékoztatást több példányban kéri, az Adatkezelő a többlet példányok elkészítésének adminisztratív költségeivel arányos és ésszerű mértékű díjat, oldalanként 20 Ft-ot számol fel.

1. ***A helyesbítéshez való jog***

Az Adatkezelő az Önre vonatkozó személyes adatokat az Ön kérésére helyesbíti vagy kiegészíti. Amennyiben kétség merül fel a helyesbített adat kapcsán, az Adatkezelő felhívhatja Önt, hogy a pontosított adatot megfelelő módon – elsősorban okirattal – bizonyítsa az Adatkezelő számára. Amennyiben a jelen joggal érintett személyes adatokat az Adatkezelő más személlyel (ti. címzettel, mint pl. adatfeldolgozóval) közölte, az Adatkezelő az adat helyesbítését követően haladéktalanul tájékoztatja ezeket a személyeket, feltéve, hogy az nem lehetetlen vagy nem igényel az Adatkezelőtől aránytalan erőfeszítést. Az Ön kérésére az Adatkezelő tájékoztatja Önt ezen címzettekről.

1. ***A törléshez való jog („az elfeledtetéshez való jog”)***

Amennyiben Ön valamely vagy az összes személyes adatának törlését kéri, az Adatkezelő az(oka)t indokolatlan késedelem nélkül törli, amennyiben:

* az Adatkezelőnek az adott személyes adatra már nincs szüksége abból a célból, amelyből azokat gyűjtötte vagy más módon kezelte;
* olyan adatkezelésről van szó, amely az Ön hozzájárulásán alapult, de a hozzájárulást Ön visszavonta és az adatkezelésnek nincs más jogalapja;
* olyan adatkezelésről van szó, amely az Adatkezelő vagy harmadik személy jogos érdekén alapult, de Ön tiltakozott az adatkezelés ellen, és – közvetlen üzletszerzés célú adatkezelés elleni tiltakozást kivéve – nincs elsőbbséget élvező jogszerű ok az adatkezelésre;
* a személyes adatokat az Adatkezelő jogellenesen kezelte, vagy
* jogi kötelezettség teljesítéséhez szükséges a személyes adatok törlése.

Amennyiben a jelen joggal érintett személyes adatokat az Adatkezelő más személlyel (ti. címzettel, mint pl. adatfeldolgozóval) közölte, az Adatkezelő a törlést követően haladéktalanul tájékoztatja ezen személyeket, feltéve, hogy az nem lehetetlen vagy nem igényel az Adatkezelőtől aránytalan erőfeszítést. Az Ön kérésére az Adatkezelő tájékoztatja Önt ezen címzettekről. Az Adatkezelő nem minden esetben köteles a személyes adatok törlésére, különösen pl. abban az esetben, ha az adatkezelés szükséges jogi igények előterjesztéséhez, érvényesítéséhez, illetve védelméhez.

Az Adatkezelő felhívja a figyelmet, hogy a törléshez való jog korlátját jelentik azon jogszabályi előírások, amelyek alapján az Adatkezelő meghatározott időtartamon keresztül köteles megőrizni bizonyos dokumentumokat.

1. ***Az adatkezelés korlátozásához való jog***

Ön a személyes adatai kezelésének korlátozását kérheti az alábbi esetekben:

* Ön vitatja a személyes adatok pontosságát – ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* az adatkezelés jogellenes, de Ön ellenzi az adatok törlését, és ehelyett kéri azok felhasználásának korlátozását;
* az Adatkezelőnek már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez; vagy
* Ön tiltakozott az adatkezelés ellen – ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az Ön jogos indokaival szemben.

Az adatkezelés korlátozása azt jelenti, hogy a korlátozással érintett személyes adatokat a tárolás kivételével az Adatkezelő nem kezeli, illetve csak abban a körben kezeli, amihez Ön hozzájárult, illetve az Adatkezelő ilyen hozzájárulás hiányában is kezelheti azokat az adatokat, amelyek jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy uniós, illetve valamely európai uniós tagállam fontos közérdekére tekintettel szükségesek. Az Adatkezelő az adatkezelés korlátozásának feloldásáról Önt előzetesen tájékoztatja. Amennyiben a jelen joggal érintett személyes adatokat az Adatkezelő más személlyel (ti. címzettel, mint pl. adatfeldolgozóval) közölte, az Adatkezelő az adatkezelés korlátozásáról haladéktalanul tájékoztatja ezen személyeket, feltéve, hogy az nem lehetetlen vagy nem igényel az Adatkezelőtől aránytalan erőfeszítést. Az Ön kérésére az Adatkezelő tájékoztatja Önt ezen címzettekről.

1. ***A tiltakozáshoz való jog***

Amennyiben az Önre vonatkozó adatkezelés jogalapja az Adatkezelő vagy harmadik személy jogos érdeke, Ön jogosult tiltakozni az adatkezelés ellen. A tiltakozásnak az Adatkezelő nem köteles helyt adni, ha az Adatkezelő bizonyítja, hogy

* az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben; vagy
* az adatkezelés az Adatkezelő jogi igényeinek előterjesztéséhez, érvényesítéséhez vagy védelméhez kapcsolódik.
1. ***Adathordozhatósághoz való jog***

Ön jogosult arra, hogy az Önre vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban (pl. email útján) megkapja, valamint arra is, hogy ezen adatokat az Adatkezelő egy másik adatkezelőnek közvetlenül továbbítsa, feltéve, hogy az adatkezelés jogalapja az Ön hozzájárulása.

Az adathordozhatósághoz való jog gyakorlása esetén az Ön kérésének az Adatkezelő email csatolmány útján, pdf formátumban tesz eleget.

1. ***Panaszjog, jogorvoslathoz való jog***

Ha Ön úgy ítéli meg, hogy az Adatkezelő általi személyes adatainak kezelése megsérti a mindenkor hatályos adatvédelmi jogszabályok, így különösen az Általános Adatvédelmi Rendelet rendelkezéseit, jogában áll a szokásos tartózkodási helye, a munkahelye vagy a feltételezett jogsértés helye szerinti tagállam illetékes adatvédelmi felügyeleti hatóságához panasszal fordulni. Magyarországon a Nemzeti Adatvédelmi és Információszabadság Hatóságnál („**NAIH**”) lehet panaszt benyújtani. A NAIH elérhetőségei:

Honlap: <http://naih.hu/>

Cím: 1055 Budapest, Falk Miksa utca 9-11.

Postacím: 1363 Budapest, Pf.: 9.

Telefon: +36-1-391-1400

Fax: +36-1-391-1410

E-mail: ugyfelszolgalat@naih.hu

Önnek joga van más, így különösen a szokásos tartózkodási helye, munkahelye vagy a feltételezett jogsértés helye szerinti európai uniós tagállamban létrehozott felügyeleti hatóságnál is panaszt tenni.

Ön – panasztételi jogától függetlenül – fenti jogsérelem esetén bírósághoz is fordulhat. Az Adatkezelő esetén az illetékes bíróság a Fővárosi Törvényszék, azonban Ön a pert a lakóhelye szerinti törvényszék előtt is megindíthatja. Magyarországon a törvényszékek elérhetősége az alábbi linken található: <http://birosag.hu/torvenyszekek>. Ön a pert a szokásos tartózkodási helye szerinti tagállam hatáskörrel és illetékességgel rendelkező bírósága előtt is megindíthatja, amennyiben az Ön szokásos tartózkodási helye az Európai Unió más tagállamában van. Ön jogosult továbbá bírósághoz fordulni a felügyeleti hatóság Önre vonatkozó, jogilag kötelező erejű döntésével szemben is. Ön jogosult továbbá bírósági jogorvoslatra, ha a felügyeleti hatóság nem foglalkozik a panasszal vagy három hónapon belül nem tájékoztatja Önt a benyújtott panaszával kapcsolatos eljárási fejleményekről vagy annak eredményéről. Önnek jogában áll a panasznak a nevében történő benyújtásával, a felügyeleti hatóság határozatának bírósági felülvizsgálatával, a keresetindítással, valamint a kártérítési jogának a nevében történő érvényesítésével egy olyan nonprofit jellegű szervezetet vagy egyesületet megbízni, amelyet valamely európai uniós tagállam jogának megfelelően hoztak létre és amelynek alapszabályban rögzített céljai a közérdek szolgálata, valamint az Ön jogainak és szabadságának a személyes adatok vonatkozásában biztosított védelme.

## 8. Automatizált döntéshozatal, profilalkotás

Az Adatkezelőnek az Önre vonatkozó adatkezelése során automatizált döntéshozatal, profilalkotás nem történik.

## 9. Az érintett kérelmének megválaszolására nyitva álló határidő

Az Adatkezelő gondoskodik róla, hogy amennyiben a jelen adatkezeléssel kapcsolatban Ön bármely jogát gyakorolja és ezzel kapcsolatban az Adatkezelőt megkeresi, az Adatkezelő az ilyen kérelmekre indokolatlan késedelem nélkül, de legkésőbb 25 napon belül válaszol, ide nem értve a hozzájárulás visszavonásának esetét, amikor haladéktalanul intézkedik a hozzájárulás alapján kezelt adatok törléséről.

\* \* \*

2. számú melléklet

**BIRTOKBAADÁSI JEGYZŐKÖNYV MINTA**

|  |  |
| --- | --- |
| **A BIRTOKBAADÁS HELYE, IDŐPONTJA:** | 1145 Budapest, Róna u. 174., 2022. [\_\_\_] |
| **ELADÓ NEVE:** | **MAFILMRENT Kölcsönző Kft.** |
| **ELADÓ KÉPVISELETÉBEN:** |  |
| **VEVŐ NEVE:** |  |
| **VEVŐ KÉPVISELETÉBEN:** |  |
| Jelenlévők rögzítik, hogy Eladó és Vevő filmes lámpák adásvétele tárgyában adásvételi szerződést kötöttek. Jelenlévők rögzítik, hogy az adásvételi szerződéssel összhangban Eladó a lámpákat a Vevő birtokába adta, míg Vevő azokat Eladótó birtokba vette. |
| MEGJEGYZÉSEK: |

Dátum: Budapest,

|  |  |
| --- | --- |
|  |  |
| **Eladó képviselőjének aláírása** | **Vevő képviselőjének aláírása** |

3. számú melléklet: Lámpá(k)ról készült fényképfelvételek